A Uruhare rw’abahanuzi mu Isezerano Rishya 
· Mu Isezerano Rishya, ubuhanuzi bugaragazwa nk’impano y’Umwuka Wera, yasutswe cyane (Abaroma 12:6). Mu itorero rimwe hashoboraga kubaho abahanuzi benshi ku buryo bagombaga gusimburana kuvuga (1 Abakorinto 14:29–31).
· Ni uruhe ruhare abo bahanuzi bagize? (Ibyahishuwe 19:10; 1:1; Abefeso 4:11–12; 1 Abakorinto 14:3; Ibyakozwe 15:32).
· Guhamya Yesu. Inshingano nyamukuru kwari ukuyobora abantu kuri Yesu
· Gutangaza iby’ejo hazaza. Bahishuye ibintu byakomeje kubaho kugeza n’ubu
· Kubaka. Kubaka itorero rikomeye rishobora kwihanganira ibitero by’umwanzi
· Guhugura. Kuvuga icyaha mu izina ryacyo, kugira ngo abantu bihane
· Guhumuriza. Yuda na Sila boherejwe mu matorero kubera iyi mpamvu yihariye
B Abahanuzi bo mu Isezerano Rishya:
· Yesu, umuhanuzi wahanuwe
· Abo mu gihe cya Yesu bamufataga nk’umuhanuzi (Matayo 21:11; Mariko 6:15; Luka 7:16; Yohana 6:14). We ubwe yiyise atyo (Mariko 6:4; Luka 13:33).
· Petero yavuze ko Yesu yari Umuhanuzi/Mesiya wahanuwe na Mose n’abandi bahanuzi (Gutegeka 18:15; Ibyakozwe 3:18–26).
· BNyamara Yesu ntabwo yanditse Ijambo ry’Imana, ahubwo ni IJAMBO (Yohana 1:1). Si “itabaza rimurikira ahacuze umwijima” gusa, nk’uko byari ku bandi bahanuzi, ahubwo ni UMUCYO  (2 Petero 1:19; Yohana 1:9; 8:12).
· Umurimo We urenze uw’umuhanuzi uwo ari we wese. Yesu ni We wenyine ushobora kuduha twese ubugingo buhoraho binyuze mu mibereho Ye, urupfu Rwe, no kuzuka Kwe.
· Intumwa n’abahanuzi
· Intumwa n’abahanuzi bo mu Isezerano Rishya bafite ibintu bahuriyeho:
(1) Ni abantu batumwe n’Imana (Luka 11:49)
(2) Bahawe impano zo kuyobora itorero (1 Abakorinto 12:28–29; Abefeso 4:11–12)
(3) Babaye imfatiro z’itorero (Abefeso 2:20)
(4) Bahawe amahishurwa (Abefeso 3:5)
(5) Bishimira ubutabera (Ibyahishuwe 18:20)
· Iyo bavugiwe hamwe, intumwa zibanziriza abahanuzi (usibye muri Luka 11:49). Petero agereranya intumwa n’abahanuzi ba kera (2 Petero 3:2).
· Intumwa zahawe umwihariko wihariye wo kuba abahamya bo kuzuka kwa Yesu ubwe (Ibyakozwe 10:40–41).
· Isezerano Rishya rivuga abahanuzi benshi, bamwe mu mazina yabo: Barinaba (intumwa), Simoni, Lukiyosi, Manayeni, Sawuli (intumwa), Yuda, Sila, na Agabo (Ibyakozwe 11:27; 13:1; 15:32; 19:6–7; 21:10).
· Abahanuzikazi
· Umuhanuzikazi rukumbi uvugwa mu izina rye mu Isezerano Rishya ni Ana, “avuga ibya Yesu abibwira bose bari bategereje gucungurwa kw’i Yerusalemu” (Luka 2:36–38).
· Abakobwa bane b’umuvugabutumwa Filipo nabo bahawe impano yo guhanura (Ibyakozwe 21:8–9).
· Byongeye kandi, ubuhanuzi buvugwa nk’impano rusange, haba ku bagore no ku bagabo (1 Abakorinto 11:4–5).
· Yoweli yavuze mbere y’igihe ko Umwuka Wera azakorera mu bantu ku buryo abahungu, abakobwa, abasaza, abasore, abagaragu n’abaja bazahanura (Yoweli 2:28–29).
· Abakoranye na Pawulo
· Uretse intumwa, abahanuzi n’abahanuzikazi, hari bamwe mu bafashaga Pawulo aho, kimwe na Sila na Barinaba, nabo bari bafite impano yo guhanura:
(1) TIMOTEYO: Umuhamagaro we wo gukorera Imana wari warahanuwe (1 Timoteyo 1:18). Yafatanyije na Pawulo kwandika inzandiko: 2 Abakorinto (2 Abakorinto 1:1), Abafilipi (Abafilipi 1:1), Abakolosayi (Abakolosayi 1:1), 1 Abatesalonike (1 Abatesalonike 1:1), 2 Abatesalonike (2 Abatesalonike 1:1), na Filemoni (Abafilipi 1:1).
(2) TITO: Yakoze imirimo myinshi ya gihanuzi, nko kwigisha (2 Abakorinto 8:6), guhugura (Tito 2:6, 9, 15), no guhumuriza (2 Abakorinto 7:13).
· Abahanuzi b’ibinyoma
· Yesu yatanze umuburo ko hazabaho abahanuzi b’ibinyoma, abo yise “amasega aryana” (Matayo 24:24; 7:15). Abo bahanuzi b’ibinyoma batangiye kugaragara no mu itorero rya mbere (1 Yohana 4:1).
· Pawulo yaburiye abakuru b’i Efeso ko “amasega aryana”  yajyaga kuvuka muri bo (Ibyakozwe 20:29). Yaburiye Abakorinto ko hariho “intumwa z’ibinyoma” (2 Abakorinto 11:13).
· Ubuhanuzi bw’ukuri buhuza n’Ijambo ry’Imana, bwerekeza abantu kuri Kristo, kandi bukubaka itorero, mu gihe abahanuzi b’ibinyoma bashyigikira inyigisho zishingiye ku macakubiri n’indamu zabo b.
· Twebwe abizera duhamagariwe gusuzuma abahanuzi no kwemeza ko ubutumwa bwabo bwose buhuye n’Ibyanditswe Byera kandi bushingiye kuri Kristo.
· Ingabo rukumbi yadukingira abahanuzi b’ibinyoma (n’imbaraga mbi zibakoresha) ni ukwambara intwaro Imana yaduhaye (Abefeso 6:10–18).
UMUGEREKA: AMAHAME Y’INGENZI Y’UMURIMO WA ELINA G. WHITE
Umurimo wa Elina G. White wari ufite intego ebyiri z’ingenzi: kuzana abantu kuri Yesu; no kwerekeza intekerezo zabo kuri Bibiliya.
INKINGI YA MBERE: YESU
Nyuma y’inama ya 1888, ubwo yari abajijwe ku ngingo zaganiriweho, yarasubije ati: “Namaze imyaka 45 mbibagezaho—imico ntagereranywa ya Kristo” (Sermons and Talks, vol. 1, p. 116).
INKINGI YA KABIRI: BIBILIYA
Elina ntiyigeze avuga ko inyandiko ze ziruta Bibiliya ahubwo yahoraga asaba ko zigeragereshwa Bibiliya. Nk’intumwa y’Umwami, yabonaga we ari nk’“umucyo muto” uyobora abantu ku “mucyo munini”, ari wo  Bibiliya (Ubutumwa Bwatoranyijwe, igitabo cya  3, p. 29).
